**צ'רלס ג'ואל נורדסטרום קינמן** (בשוודית: **Charles Joel Nordström Kinnaman**; נולד ב-25 בנובמבר 1979) הוא שחקן ודוגמן שוודי-אמריקאי-יהודי.

קינמן ידוע בעיקר בגילום התפקיד הראשי בטרילוגיית הסרטים השוודית "כסף מהיר" המבוססת על ספרו של ינס לפידוס, "כסף קל", תפקיד שהעניק לו גם את הזכייה בקטגוריית השחקן הטוב ביותר בפרס חיפושית הזהב.ובאותן שנים התפרסם בסדרת הסרטים השוודית "*Johan Falk".*

הוא זכה להערכה גם מעבר לים ולוהק לתפקיד הבלש סטיבן הולדר בסדרת הדרמה והפשע "ההריגה" (2014-2011) ולאחר מכן שיחק בתור המושל ויל קונוויי בסדרת הדרמה הפוליטית "בית הקלפים" (2017-2016) וכיכב בתור כמו כן גילם גם את דמותו של אלכס מרפי בסרט האתחול "רובוקופ" (2014) ואת דמותו של ריק פלאג בסרט "יחידת המתאבדים" (2016) והמשכו "יחידת המתאבדים 2" (2021).

ביוגרפיה
--------

קינמן נולד וגדל בסטוקהולם שבשוודיה. אמו, ביטה (לבית נורדסטרום), היא מטפלת במקצועה והיא מגיעה ממשפחה אוקראינית-יהודית מצד אמה. אביו, סטיב קינמן (במקור: דייוויד קינמן) הוא אמריקאי נוצרי שערק מהצבא במהלך מלחמת וייטנאם. יש לו חמש אחיות, ואחת מהן היא השחקנית מלינדה קינמן (אחותו-למחצה) (אנ').

בילדותו דיבר אנגלית ושוודית כשפת אם. הוא העביר שנה בטקסס שבארצות הברית בתיכון במסגרת תוכנית לחילופי סטודנטים.

קריירה
------

קינמן החל את הקריירה שלו כשחקן-ילד בשנת 1990 באופרת סבון שוודית בשם "Storstad". אחותו הגדולה יצאה עם אחד מבמאי הסדרה והוא ניסה את מזלו כשחקן. לאחר שגילם את דמותו של פליקס לונדסטרום במשך 33 פרקים הוא פרש לזמן-מה ממשחק.

הוא חזר לשחק בשנת 2002 כשלקח חלק במותחן "הבלתי נראה" (Den osynlige) ולאחר מכן למד באקדמיה השוודית לדרמה במאלמה עד שנת 2007 ולאחר מכן משך את תשומת לבה של התקשורת השוודית כשגילם תפקיד בהצגת התיאטרון "החטא ועונשו".

משנת 2009 החל ליטול חלק בהפקות קולנוע שוודיות והצליח מאוד בתפקידו כפרנק וגנר בסדרת סרטי "Johan Falk" ונטל חלק בשישה סרטים בסדרה. הצלחתו הגדולה ביותר הייתה ההופעה בסרט "כסף מהיר" בבימויו של דניאל אספינוסה, שהעניק לו את פרס האקדמיה השוודית לקולנוע ובזכותו זכה לפריצה המשמעותית ביותר בקריירה שלו. הוא לוהק לסרט האמריקאי-רוסי "שעת האופל" ולאחר מכן כיכב בתור חוקר הסמים סטיבן הולדר בסדרת הטלוויזיה "ההריגה" שעלתה לשידור בשנת 2011.

קינמן היה מועמד מוביל לגלם את התפקידים הראשיים בסרטים "תור" ו"מקס הזועם: כביש הזעם". לבסוף הוא לא יכול היה להשתתף באודישנים לתור בשל התנגשות בלוח הזמנים בצילומי סרט ההמשך ל"כסף מהיר". התפקיד ב"מקס הזועם" ניתן לבסוף לטום הארדי.

קינמן שב לשתף פעולה עם הבמאי דניאל אספינוסה בסרט הקולנוע "טעון הגנה". במרץ 2012 לוהק לגלם את תפקיד הרובוקופ בסרט האתחול "רובוקופ" שיצא לאקרנים בשנת 2014. לאחר מכן נטל חלק בהפקות מותחן שונות כדוגמת "מרדף לילי" ו"ילד 44". הוא הצטלם גם לסרטו של טרנס מאליק אביר הגביעים, משנת 2015. בערך באותו הזמן הוא גילם תפקיד משני בעונה הרביעית של סדרת הטלוויזיה "בית הקלפים".

תפקידו המשמעותי ביותר לאחר מכן היה גילום דמותו של ריק פלאג, בסרט השלישי בסרטי היקום הקולנועי של DC, "יחידת המתאבדים" בבימויו של דייוויד אייר.

בשנת 2016 קינמן כיכב במותחן העצמאי "קצה החורף", בו גילם את אליוט בייקר, אב הלוקח את ילדיו למסע ירי שמשתבש קשות. הסרט הופץ לאקרנים בקיץ 2016.

בפברואר 2018 החל לשחק בתפקיד ראשי בסדרת המדע הבדיוני "פחמן משודרג" את דמותו של טקאשי קובאץ', שעלתה בנטפליקס.

חיים אישיים
-----------

בשנים 2015–2018 היה נשוי לאמנית הקעקועים השוודית קלאו ואטנסטרום. מאז 2019 הוא בזוגיות עם הדוגמנית השוודית-אוסטרלית קלי גייל (אנ'), ובינואר 2021 הם התארסו. יש לקינמן אזרחות כפולה, אמריקאית בשל מוצא אביו, ושוודית מלידה.

מגיל צעיר אוהד את המארבי, אחת מקבוצות הכדורגל השוודי שמייצגות את עיר הולדתו. קינמן סיפר שבשל מוצאם הזר של שני הוריו (יהודייה ואמריקאי) הוא תמיד הרגיש כ"אאוטסיידר" בשוודיה, אף על פי שטען כי מעולם לא חווה אפלייה.

באוגוסט 2021 באמצעות בית המשפט בשבדיה, הוא הגיש וקיבל צו הרחקה זמני נגד גבריאלה מגנוסון, שלטענתו איימה עליו בניסיון סחיטה לאחר שהיו בקשר רומנטי קצר בשלהי 2018. מגנוסון הכחישה את האשמותיו. באוקטובר 2022, החקירה נסגרה ללא-העמדה לדין.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2002 | *Den osynlige* | קאלה |  |
| 2003 | *Hannah med H* | אנדריאס |  |
| 2005 | *Storm* | הברמן |  |
| *Tjenare kungen* | דיקאן |  |
| 2007 | ארן: אביר מסדר הטמפלרים | סוורקר קארלסון |  |
| 2008 | ארן: הממלכה האבודה |  |
| 2009 | *I skuggan av värmen* | אריק |  |
| *Johan Falk - Gruppen för särskilda insatser* | פרנק וגנר | מועמד לפרס גולדבאג לשחקן המשנה הטוב ביותר |
| *Johan Falk - Vapenbröder* |  |
| *Johan Falk - National Target* |  |
| *Johan Falk - Leo Gaut* |  |
| *Johan Falk - Operation Näktergal* |  |
| *Johan Falk - De fredlösa* |  |
| *Simon & Malou* | סטפן |  |
| 2010 | כסף מהיר | ג'ונה וסטלונד | פרס גולדבאג לשחקן הטוב ביותר |
| 2011 | שעת האופל | סקיילר |  |
| נערה עם קעקוע דרקון | כריסטר מאלם |  |
| 2012 | טעון הגנה | קלר |  |
| לולה ורסוס | לוק |  |
| כסף מהיר 2: קשה להרוג | ג'ונה וסטלונד |  |
| *Johan Falk – Spelets regler* | פרנק וגנר |  |
| *Johan Falk – De 107 patrioterna* |  |
| *Johan Falk – Alla råns moder* |  |
| *Johan Falk – Organizatsija Karayan* |  |
| *Johan Falk – Barninfiltratören* |  |
|  | *Johan Falk – Kodnamn Lisa* |  |  |
| 2013 | כסף מהיר 3: חיים מפוארים | ג'ונה וסטלונד |  |
| 2014 | רובוקופ | אלכס מרפי / רובוקופ |  |
| 2015 | אביר הגביעים | ארול |  |
| מרדף לילי | מייק קונלון |  |
| ילד 44 | וסילי ניקיטין |  |
| 2016 | יחידת המתאבדים | ריק פלאג |  |
| *Edge of Winter* | אליוט בייקר |  |
| 2019 | שלוש שניות | פיט קוסלאו |  |
| 2020 | *Brothers by Blood* | מייקל פלוד |  |
| סודות שמורים (אנ') | תומאס סטיינמן |  |
| 2021 | יחידת המתאבדים 2 | ריק פלאג |  |
| 2023 | לילה שקט | בריאן גודלאק |  |
| נוסע מהגיהנום (אנ') | הנהג |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1990 - 1991 | *Storstad* | פליקס לונדסטרום | 33 פרקים |
| 2008 | *Andra Avenyn* | גוסטב | 2 פרקים |
| 2009 | *183 dagar* | ביירון | 3 פרקים |
| 2011–2014 | ההריגה | סטיבן הולדר | תפקיד ראשי (4 עונות); 44 פרקיםמועמד לפרס סאטורן לשחקן המשנה הטוב ביותר (2012) |
| 2016–2017 | בית הקלפים | המושל וויל קונוויי | 15 פרקים |
| 2018–2020 | פחמן משודרג | טקאשי קובאץ' (אנ') | 11 פרקים |
| 2019–2021 | האנה | אריק הלר | 12 פרקים |
| 2019–הווה | עבור כל האנושות | אדוארד בולדווין | תפקיד ראשי (4 עונות); 40 פרקים
מועמד לפרס סאטורן לשחקן המשנה הטוב ביותר (2022) |
| 2021 | בטיפול | אדם | 8 פרקים |

פרסים ומועמדויות
----------------

| שנה | פרס | הערות |
| --- | --- | --- |
| 2011 | חיפושית הזהב | השחקן הטוב ביותר על תפקידו ב"כסף מהיר" |
| 2012 | פרס סאטורן | מועמד בקטגוריית שחקן המשנה הטוב ביותר בטלוויזיה על תפקידו ב"ההריגה" |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ג'ואל קינמן** |

* ג'ואל קינמן, ברשת החברתית פייסבוק
* ג'ואל קינמן, ברשת החברתית אקס (טוויטר)
* ג'ואל קינמן, ברשת החברתית אינסטגרם
* ג'ואל קינמן, במסד הנתונים הקולנועיים IMDb (באנגלית)
* ג'ואל קינמן, באתר AllMovie (באנגלית)
* ג'ואל קינמן, באתר Rotten Tomatoes (באנגלית)
* ג'ואל קינמן, במסד הנתונים הקולנועיים KinoPoisk (ברוסית)

הערות שוליים
------------

1. ↑  Joel Kinnaman: 'Min revisor är i chocktillstånd', Expressen
2. ↑  ‘Suicide Squad’ Update: ‘RoboCop’s Joel Kinnaman Cast as Rick Flagg
3. ↑  עומר דניאל, כוכב "יחידת המתאבדים" חשוד באונס - וטוען שמנסים לסחוט אותו, במדור "פנאי פלוס" באתר ynet‏, 12 באוגוסט 2021
4. ↑  "Förundersökningen om våldtäkt i Joel Kinnaman-fallet läggs ner". *www.aftonbladet.se* (בשוודית). 7 באוקטובר 2022. נבדק ב-9 באוגוסט 2023. `{{cite news}}`:  (עזרה)
5. ↑  De kan vinna en Guldbagge
6. ↑  Saturn Award Nominations Announced; HUGO and HARRY POTTER Lead with 10 Nominations Each, Collider

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 6047401
* BNE: XX5194023
* BnF: cb16613955q (data)
* GND: 1021087246
* ISNI: 0000 0001 4006 500X
* LCCN: no2012044082
* NKC: xx0187609
* NLK: KAC2020L4066
* NTA: 333723120
* SUDOC: 15556465X
* VIAF: 207335285
* WorldCat: lccn-no2012044082

 |